b'\n_START_ARTICLE_\nKatee Sackhoff\n_START_SECTION_\nTidlig liv og familie\n_START_PARAGRAPH_\nSackhoff vokste opp i St. Helens i Oregon. Hennes mor Mary jobber med oppl\xc3\xa6ring og undervisning i engelsk spr\xc3\xa5k, mens faren Dennis jobber med utvikling av landomr\xc3\xa5der.\n_START_SECTION_\nUtdannelse\n_START_PARAGRAPH_\nKatee gikk ut med eksamen fra Sunset High School (Beaverton) i 1998. Hun deltok i sv\xc3\xb8mming og ballet der, frem til hun skadet sitt h\xc3\xb8yre kne, noe som f\xc3\xb8rte til at hun begynte \xc3\xa5 praktisere yoga, noe hun fortsetter med enn\xc3\xa5.\n_START_SECTION_\nSkuespillerkarriere\n_START_PARAGRAPH_\nSackhoff har hatt roller i filmer som Halloween: Resurrection, og p\xc3\xa5 fjernsyn som i serier som ER og Cold Case. Hun har spilt hovedrollen i science fiction-filmen The Last Sentinel,  thrilleren White Noise: The Light, og filmen How I Married My High School Crush._NEWLINE_I Battlestar Galactica, fikk Sackhoff rollen som \xc2\xabKara \xe2\x80\x98Starbuck\xe2\x80\x99 Thrace\xc2\xbb, en jagerflypilot i Koloni-fl\xc3\xa5ten. I den opprinnelige serien fra 1978, var karakteren Starbuck en mann, spilt av Dirk Benedict. Seriens skaper Ronald D. Moores valg om \xc3\xa5 endre figurens kj\xc3\xb8nn har v\xc3\xa6rt kontroversielt blant fansen til den opprinnelig serien, men de fleste har akseptert Sackhoffs versjon av piloten._NEWLINE_Sackhoff har ogs\xc3\xa5 f\xc3\xa5tt rollen som den onde bioniske \xc2\xabSarah Corvus\xc2\xbb i serien Bionic Woman. Sackhoff har ogs\xc3\xa5 s\xc3\xb8rget for stemmen til en kvinnelig figur i videospillet Halo 3._NEWLINE_I \xc3\xa5ttende sesong av TV-serien 24, spiller Sackhoff dataeksperten \xc2\xabDana Walsh\xc2\xbb.\n_START_SECTION_\nTrivia\n_START_PARAGRAPH_\nSackhoff har tre tatoveringer: En, i nakken, er det kinesiske symbolet for \xc2\xabvalg\xc2\xbb. Det andre er et kors, dette dekkes av bandasjer hver gang skuldren hennes er synlig n\xc3\xa5r hun filmer Galactica, da det ikke er kristendom i Battlestar Galactica-universet. Den tredje tatoveringen er p\xc3\xa5 hennes h\xc3\xb8yre framarm, og sier \xc2\xabbona fiscalia\xc2\xbb, noe som betur \xc2\xaboffentlig eiendom\xc2\xbb p\xc3\xa5 latin. Denne tatoveringen er synlig i flere episoder av Galactica. Andre elementer fra Sackhoffs liv har blitt bygget inn i serien ogs\xc3\xa5: en ring som hun har p\xc3\xa5 tommelen sin, har blitt beskrevet som Starbucks forlovelsesring fra \xc2\xabZak Adama\xc2\xbb, og hennes beslutning om \xc3\xa5 slutte \xc3\xa5 r\xc3\xb8yke mellom sesong 2 og 3 ble speilet av karakteren hennes i serien.'